# Edifici del Parlament d'Escòcia

L'edifici del Parlament Escocès (en anglès, Scottish Parliament Building, en gaèlic escocès, Pàrlamaid na h-Alba) és la seu del Parlament d'Escòcia. És al barri d' Holyrood, dins de la zona Patrimoni de la Humanitat de la Ciutat vella d'Edimburg.

## Construcció

Les obres, dissenyades per l'arquitecte català Enric Miralles van començar al juny de 1999 i els membres del Parlament Escocès el van utilitzar per primera vegada el dimarts, 7 de setembre de 2004. La reina Isabel II el va inaugurar oficialment el 9 d'octubre de 2004. Miralles va morir abans la fi de la construcció.
Des de 1999 fins a la inauguració l'any 2004, les sales de reunions i la càmera de debat del Parlament Escocès van tenir lloc a la Sala de l'Assemblea General de l'Església d'Escòcia al pujol The Mound a Edimburg. Les oficines administratives de suport al Parlament eren a edificis llogats per la batllia de la ciutat d'Edimburg. El nou edifici del Parlament Escocès va reunir tots aquests elements en un sol complex que alberga rls 129 diputats i on treballen més de mil persones.
Des del principi, l'edifici ha generat polèmica. L'elecció del lloc, l'arquitecte, el disseny i la companyia constructora han estat criticats per polítics, els mitjans i pels ciutadans d'Escòcia.
La inauguració era prevista l'any 2001 però va trigar fins a l'any 2004. A més, el cost de l'edifici, fou deu vegades superior al pressupostat. En lloc de 40 milions de lliures en va costar 431 milions, això és, uns 652 milions d'euros. Altres fonts parlen d'un cost final de 414 milions de lliures, en qualsevol cas, molt més que previst. Una gran investigació pública sobre l'administració de la construcció, dirigida per l'anterior Lord Advocate, Peter Fraser, es va crear el 2003. La recerca va concloure al setembre de 2004 i va criticar com es va conduir tot el projecte i la causa principal del sobrecost van ser canvis de disseny. Malgrat aquestes crítiques i una reacció del públic dividida, l'edifici va ser aplaudit per crítics d'arquitectura. L'edifici pretén una unió poètica entre el paisatge escocès, la gent, la cultura i la ciutat d'Edimburg. Aquest enfocament va fer que l'edifici obtingués nombrosos premis incloent l'any 2005 el Premi Stirling. Ha estat descrit com «un tour de force de l'art i l'artesania i la qualitat sense paral·lel en els últims cent anys d'arquitectura britànica».

## Localització

Comprès en una àrea d'1,6 hectàrees i un perímetre de 480 metres, l'Edifici del Parlament d'Escòcia és a un quilometre a l'est del centre d'Edimburg, a la vora del nucli antic. Abans a aquesta parcel·la hi havia la fàbrica de cervesa Scottish and Newcastle que va ser demolida i va cedir el lloc al Parlament. L'edifici està delimitat al nord pel tram Canongate de la Royal Mile, a costat est hi ha Horse Wynd, amb l'entrada al públic; i Reid's Close al costat oest. Reid's Close connecta la Canongate amb Holyrood Road al costat sud-oest del complex per un petit carrer per a vianants a la qual dona la façana principal de l'edifici amb les finestres famoses.
Enfront del Parlament d'Edimburg, al costat oest, hi ha el Palau de Holyrood, que limita amb l'amplia extensió del Holyrood Park. Al sud del complex parlamentari hi ha els escarpats vessants de Salisbury Crags i Arthur's Seat. Les àrees de Holyrood i Dumbiedykes, a l'oest, han estat fortament urbanitzades des de 1998 amb nous hotels, comerços i oficines.

## Galeria

* El nou Edifici del Parlament d'Escòcia a Holyrood dissenyat per l'arquitecte català Enric Miralles i inaugurat a l'octubre de 2004.
* Les inconfusibles finestres de l'edifici MSP.
* Cámara del Parlament d'Escòcia.

## Referències

* ↑ scottish.parliament.uk Arxivat 2006-12-31 a Wayback Machine., 2-5-2007
* ↑ «The New Scottish Parliament at Holyrood». Audit Scotland, Sep 2000. Arxivat de l'original el 2006-12-06. [Consulta: 10 desembre 2006].
* ↑ «Opening of Holyrood». Scottish Parliament. Arxivat de l'original el 2006-05-04. [Consulta: 29 octubre 2006].
* ↑ «Scots Parliament architect dies». BBC Scotland News. BBC, 03-07-2000 [Consulta: 29 octubre 2006].
* 1 2 «Scotland's Parliament to start life in General Assembly Hall», 20-03-1998. [Consulta: 27 octubre 2006].
* ↑ Catherine Slessor. «Scotland the brave: operatic in both conception and execution, Scotland's long awaited new parliament will help a fledgling institution to mature and evolve». Architecture Review, noviembre 2004. [Consulta: 4 gener 2007].
* ↑ «Speech by HM The Queen on the opening of the New Scottish Parliament building». "Certainly this new parliament building has had a difficult and controversial birth". Royal.gov.uk, 09-10-2004 [Consulta: 30 octubre 2006].
* 1 2 3 Isobel White; Iqwinder Sidhu. «House of Commons Research Paper - Building the Scottish Parliament, The Holyrood Project». House of Commons Library, 2005-01-12. Arxivat de l'original el 1 de desembre de 2015. [Consulta: 29 octubre 2006].
* ↑ ««Arquitectura: En Edimburgo: Nuevo Parlamento de Escocia»». Arxivat de l'original el 2008-09-16. [Consulta: 24 agost 2017].
* ↑ «Closure of Holyrood Project». Scottish Parliament. Arxivat de l'original el 1 de desembre de 2015. [Consulta: 22 febrer 2007].
* ↑ Peter Fraser. «Speech of Lord Fraser on the Publication of the Holyrood Inquiry Report». Holyrood Inquiry, 15-09-2004. [Consulta: 15 desembre 2006].
* ↑ Charles Jencks. «Identity parade: Miralles and the Scottish parliament: On the architectural territories of the EMBT/RMJM parliament building». Architecture Today no.154 p.32–44, gener 2005. Arxivat de l'original el 2007-10-09. [Consulta: 7 gener 2007].
* ↑ Senay Boztas. «Holyrood is 'without parallel' in 100 years of architecture», 23-01-2005. [Consulta: 10 gener 2007].

## Bibliografia

* Bain, S (2004): "Holyrood - The Inside Story", Edinburgh University Press, ISBN 0-7486-2065-6
* Balfour, A & McCrone, G (2005): "Creating a Scottish Parliament", StudioLR, ISBN 0-9550016-0-9
* Black, D (2001): "All the First Minister's Men - The truth behind Holyrood", Birlinn, ISBN 1-84158-167-4
* Dardanelli, P (2005): "Between Two Unions: Europeanisation and Scottish Devolution", Manchester University Press, ISBN 0-7190-7080-5
* Miralles, I & Tagliabue, B (2001): "Work in Progress", Actar, ISBN 84-96185-13-3
* Taylor, Brian (1999): "The Scottish Parliament", Polygon, Edinburgh, ISBN 1-902930-12-6
* Taylor, Brian (2002): "The Scottish Parliament: The Road to Devolution", Edinburgh University Press, ISBN 0-7486-1759-0
* Taylor, Brian (2002): "Scotland's Parliament, Triumph and Disaster", Edinburgh University Press, ISBN 0-7486-1778-7